Լիլիթ Մովսիսյանը ժամանակակից այն ռեժիսորներից է, որը նկարահանելով երկու լիամետրաժ` «Մոխրաման» (2011թ․) և «Կաուչո» (2013թ․) ֆիլմերը, մի քանի կարճամետրաժներ, արդեն ձեռք է բերել իր ուրույն ձեռագիրը։ Ռեժիսորի առաջին լիամետրաժ ֆիլմը՝ «Մոխրամանը» ինքնասպանության եզրին գտնվող երիտասարդի մասին է (Արսեն Գրիգորյան), որը ցանկանում է զարմացնել մարդկանց, երազում է ֆիլմ նկարել և հանգստությամբ է ընդունում, որ իր սիրտը վաղուց մեռած է։